Evaluering efterår 2021

Kultur og Formidling

**Uddannelsens navn:**

Kultur og Formidling

**Uddannelsens niveau:**

KA

**Studienævn:**

Litteraturvidenskab og Kulturstudier

**Evalueringsstrategi for uddannelsen:**

Skriftlig slutevaluering med forudgående mundtlig midtvejsevaluering midt i semesteret

**Hvilke konkrete kurser omfatter denne opsummering:**

Kulturteori og -historie, Kulturanalyse, Kulturformidling og -kritik, Oplevelsesøkonomi og Kulturprojektledelse, Kulturformidlingsprojekt

**Positive eksempler til inspiration:**

Fagene på både 1. og 3. semester får generelt positive evalueringer. De studerende på 1. semester fremhæver, at underviserne fra semesterstart gør meget ud af at skabe en tryg atmosfære, hvor de føler sig inkluderet, og hvor der er god dialog med underviserne. De løbende afleveringer i alle fag med feedback roses, og undervisningen opleves som varieret, dynamisk og aktuel. På både 1. og 3. semester sættes der stor pris på konkret gruppe/casearbejde og tydelige koblinger mellem teori og praksis. 3. semester er her også glade for, at fremtidige karrieremuligheder inddrages i undervisningen.

**Er der forhold, som giver anledning til yderligere opfølgning:**

Nej

**Fremtidige tiltag på baggrund af evalueringerne:**

Evalueringerne er positive, og der er ikke akut brug for fremtidige tiltag. Evalueringerne i Kulturteori og -historie giver grund til at mindske fokus på den afsluttende eksamen, ligesom pensum også reduceres fra 1000 til 800 sider i den kommende studieordning. Den positive respons på løbende skriftlige afleveringer giver grund til at fortsætte det store arbejde med dem og efterfølgende feedback i et passende omfang.

**Tiltag siden sidst:**

Effekten af at øge sammenhængen mellem de tre fag på 1. semester ses nu klart i evalueringerne, og det arbejde fortsættes. De skriftlige øvelser i fag med skriftlig eksamensform fortsættes også.